ΓΡΑΠΤΗ ΕΡΩΤΗΣΗ E-0829/01

υποβολή: Daniela Raschhofer (NI) προς την Επιτροπή

(20 Μαρτίου 2001)

Θέμα: Έρευνα και περαιτέρω ανάπτυξη των ελέγχων για τη Σπογγώδη Εγκεφαλοπάθεια των Βοοειδών

Από την 1η Απριλίου 2001 καθίστανταιποχρεωτικοί οι έλεγχοι για τη ΣΕΒ στα βοοειδή προς σφαγή. Σκοπός των εκτεταμένων ελέγχων είναι η διαπίστωση του βαθμού εξάπλωσης της νόσου και η αποκατάσταση της εμπιστοσύνης των καταναλωτών.

Στη διαδικασία αυτή χρειάζονται αποδεικτικές μέθοδοι και τεκμηριωμένες γνώσεις από επιδημιολογικές μελέτες για τη νόσο. Μέχρι τώρα, ωστόσο, καμία εξέταση δεν είναι σε θέση να εντοπίσει όλα τα βοοειδή που έχουν προσβληθεί από τη νόσο. Αναφέρεται πάντοτε έναπόλοιπο αβεβαιότητας που παραμένει και σε περίπτωση αρνητικού αποτελέσματος.

Θα ήθελα για τους λόγους αυτούς να με πληροφορήσει η Επιτροπή:

- Υπάρχουν αναθέσεις εκ μέρους της Επιτροπής για έρευνες σχετικά με την ανάπτυξη εξετάσεων για τη ΣΕΒ ή για την περαιτέρω ανάπτυξη των ήδηπαρχουσών εξετάσεων;

- Εάν ναι, με ποιους οικονομικούς πόρους θα επιδοτηθεί η έρευνα και από ποιες πηγές θα διατεθούν οι πιστώσεις;

- Διαθέτει η αρμόδια Γενική Διεύθυνση σχέδια για να θέσει προτεραιότητα στην έρευνα; Εάν ναι, ποιες είναι αυτές οι προτεραιότητες;

- Είναι δικτυωμένες μεταξύ τους οι ερευνητικές μονάδες; Εάν όχι, γιατί; Εάν ναι, πώς γίνεται ο συντονισμός των αποτελεσμάτων των ερευνών;

Απάντηση του Κ. Busquin εξ ονόματος της Επιτροπής

(31 Μαΐου 2001)

Η ανάπτυξη διαγνωστικών δοκιμών όσον αφορά τη λοιμώδη σπογγώδη εγκεφαλοπάθεια στα ζώα (TSE) αποτέλεσε μία από τις βασικές προτεραιότητες του Ευρωπαϊκού Προγράμματος Δράσης για την TSE που εγκρίθηκε από το Συμβούλιο και το Κοινοβούλιο τον Νοέμβριο του 1996 και εφαρμόστηκε με τρεις ειδικές προσκλήσειςποβολής προτάσεων για την βιο-ιατρική, την βιο-τεχνολογία και την δεοντολογική έρευνα καθώς και τα προγράμματα τεχνολογικής ανάπτυξης (ΕΤΑ) του 4ου προγράμματος πλαισίου (ΠΠ). Στο 5ο ΠΠ η έρευνα για τη διάγνωση της TSE καλύπτεται μέσω διαφορετικών δράσεων καθοριστικής σημασίας του προγράμματος για την ποιότητα ζωής και τη διαχείριση των έμβιων πόρων.

Συνολικά 9 έργα εκτελούνται σήμερα για τη διάγνωση της σπογγώδους εγκεφαλοπάθειας στα ζώα με κοινοτική συμβολή ύψους 9,4 εκατ. ενώ επιπλέονφίστανται διευρωπαϊκά δίκτυα συνολικού ύψους 3,1 εκατ..

Μετά από σχετικό αίτημα του Συμβουλίου έρευνας στις 16 Νοεμβρίου 2000 συγκροτήθηκε ομάδα εμπειρογνωμόνων για την έρευνα στον τομέα της TSE. Η ομάδα αυτή εξέτασε την έρευνα ως έχει σήμερα στον τομέα της TSE ανά την Ευρώπη και επισήμανε τις αντίστοιχες ερευνητικές προτεραιότητες. Οι προτεραιότητες αυτές είναι δυνατόν να αποτελέσουν τοπόβαθρο για ειδική πρόσκλησηποβολής προτάσεων όσον αφορά την έρευνα στον τομέα της TSE κατά το τρέχον έτος. Η έρευνα για την ανάπτυξη δοκιμών όσον αφορά την TSE ενδέχεται να συγκαταλεχθεί μεταξύ των ως άνω προτεραιοτήτων.

Οι φορείς συντονισμού των ερευνητικών έργων συναντώνται τακτικά προκειμένου να ανταλλάξουν απόψεις και αποτελέσματα. Η Επιτροπή πρωτοπορεί επίσης σε ό,τι αφορά τη διοργάνωση συναντήσεων των φορέων συντονισμού που ασχολούνται με την έρευνα στον τομέα της TSE, προκειμένου να αξιολογηθεί η πρόοδος της έρευνας και να εξασφαλισθεί η ορθή διάδοση των πληροφοριών. Επιπλέον, οι θεσμικές συνεργασίες μέσω των επιμέρους τύπων ερευνητικών έργων, όπως επιμερισμένου κόστους, οι δράσεις κοινής μελέτης και τα θεματικά δίκτυα, όντως προάγουν και ενισχύουν τις απαραίτητες διασυνδέσεις μεταξύ των ερευνητικών μονάδων.

Τα αποτελέσματα που προκύπτουν από τα ερευνητικά έργα διαβιβάζονται στις αντίστοιχεςπηρεσίες της Επιτροπής όπως η Γενική Διεύθυνση (ΓΔ) Υγείας και Προστασίας των Καταναλωτών (SANCO) ώστε ενδεχομένως να εξετασθούν από τη μόνιμη επιστημονική επιτροπή.

Από το 1998, το Κοινό Κέντρο Έρευνών της Επιτροπής αξιολόγησε και επικύρωσε δοκιμές για την διάγνωση της σπογγώδους εγκεφαλοπάθειας των βοοειδών (BSE) σε ιστούς του κεντρικού νευρικού συστήματος σφαγιασθέντων ζώων ενώ ταυτόχρονα προέβη σε αναλύσεις ειδών ζωικής και ανθρώπινης διατροφής, ιδίως σε ό,τι αφορά την παρουσία κρεαταλεύρων και οστεαλεύρων στα είδη ζωικής διατροφής, ή επικινδύνωνλικών στα είδη ανθρώπινης διατροφής.

Λειτουργώντας ως το κέντρο αναφοράς της Επιτροπής, το ΚΚΕρ παράγει έργο εξ ονόματος της ΓΔ SANCO και σε συνεργασία με εξέχοντα κοινοτικά ινστιτούτα που ειδικεύονται στον τομέα αυτό. Δύο από τα ινστιτούτα του ΚΚΕρ λαμβάνουν μέρος στην έρευνα αυτή, και συγκεκριμένα το Ινστιτούτο των Υλικών Αναφοράς και Μετρήσεων (IRMM) στο Geel το Βελγίου το οποίο επικυρώνει τις δοκιμές για την σπογγώδη εγκεφαλοπάθεια των βοοειδών και παράγει δείγματα δοκιμών καιλικά αναφοράς, και το Ινστιτούτο Υγείας και Προστασίας των Καταναλωτών (IHCP) στην Ispra της Ιταλίας, που επικεντρώνεται στον ποιοτικό έλεγχο των ειδών ζωικής διατροφής και την ανίχνευση επικινδύνωνλικών στα είδη ανθρώπινης διατροφής.